Alfredo Kraus

Alfredo Kraus Trujillo (Las Palmas Kanaria Handikoa, Espainia, 1927ko azaroaren 24a - Madril, Espainia, 1999ko irailaren 10a) espainiar tenorra izan zen.

Zarzuelan lan egin ondoren, operari ekin zion. Jules Masseneten Werther operan interpretazio gogoangarriak egin izan zituen bere ibilbide luzean.

 Biografia 

Valentzian, Bartzelonan eta Milanen egin zituen kantu ikasketak.

Zartzuela abestu zuen Espainian eta 1958an Bartzelonako Liceoan egin zuen aurkezpena. Ondoren Londresko Covent Garden (1959), Chicagon (1962) eta New Yorken (1966).

Munduko tenorrik ospetsuenetako bat izan zen. Irabazi zituen sarien artean aipagarria da 1984. urtean lortu zuen Laura Volpi Nazioarteko Saria.

Ahotsez tenor lirikoa zen; teknika harrigarria zuen. Interpretazio aipagarriak zituen Verdiren Rigoletto, Gounoden Fausto, Masseneten Werther, baita Bellini, Donizzetti eta Rossiniren lanak.

Gayarre (1959) filmaren antzezle nagusia izan zen, Julian Gaiarre euskal tenorea antzeztuz.

 Erreferentziak 

 Ikus, gainera 
 Musika klasikoa

Kategoria:Tenorrak
Kategoria:Espainiako abeslari lirikoak
Kategoria:Las Palmas Kanaria Handiko jendea
Kategoria:1950eko hamarkadako abeslariak
Kategoria:1960ko hamarkadako abeslariak
Kategoria:1970eko hamarkadako abeslariak
Kategoria:1980ko hamarkadako abeslariak
Kategoria:1990eko hamarkadako abeslariak
Kategoria:Arteetako Asturiasko Printzesa saridunak
Kategoria:Madrilen hildakoak